### Beslutning

Rebecca Petersen, Malene Mathiesen, Jan Madsen og Klara Rasmussen anbefaler, at muligheden for at tilvejebringe en forskrift om brugen af brændeovne undersøges nærmere og, at resultaterne af pilotprojektet om opsætning af yderligere måleudstyr tilmåling af luftforurening afventes.

Hjalte Olesen kunne tilslutte sig anbefalingen oven for med bemærkning om, at det anbefales, at man går mere i bund med at arbejde med, hvordan vi kan påvirke lovgivningen i forhold til at forbyde brugen af brændeovne i bestemte områder.

Pia Frederiksen og Clara Kristoffersen kunne henholde sig til notat af 4. juli 2019 fra Magistratsafdelingen for Teknik og Miljø.

Nye partikelmålinger fra en partikelmåler i Øgaderne viser, at [adresse] sidder på en kedelig rekord. Luftforureningen i [adresse] er den højeste i hele [adresse].

Oplysningerne om forureningen i midtbyen stammer fra en partikelmåler opsat i [adresse] i Øgaderne. Måleren er opsat ca. 500 meter fra færgehavnen og midt imellem [adresse], [adresse] og [adresse]. Måleren har ifølge en borger over en uges tid vist, at området forureningsmæssigt flere gange om ugen ligger på højde med byer som [adresse] og flere af storbyerne i [adresse].

Det er alment kendt, at der er meget forurening i midtbyen, dels på grund af den tunge trafik og specielt som udslag af den korte afstand til havneområdet og de bynære industrianlæg. Det er dog overraskende at tallene er så høje, og det er tydeligt at der er meget store forureningskilder inde i selve byen.

Problemerne med luftkvaliteten stammer dels fra krydstogtskibene, der lægger til kaj på havnen. Udledningen af NOx fra et krydstogtskib, der ligger til i en dansk havn, svarer i snit til udledningen fra omkring 3500 personbiler, der kører i bytrafik (DCE – Nationalt Center for Miljø og Energi). Forureningen stammer dog også især fra private brændeovne, og flere bekymrede borgere har rettet henvendelse herom. Ifølge MTM kommer ca. halvdelen af lokal partikelforureningen fra brændeovne i [adresse].

Luftforureningen i [adresse] er så høj, at det kan have alvorlige, sundhedsmæssige konsekvenser. Ifølge FNs verdensmål 3 om sundhed og trivsel, skal vi inden 2030 væsentligt reducere antallet af dødsfald og helbredsproblemer på grund af farlige kemikalier og forurening af luft, vand og jord.

I Radikale ønsker vi at tage livtag med problemet, som har et overraskende stort omfang i [adresse]. Vi foreslår derfor, at:

1. Partikelforureningen undersøges og monitoreres særligt i tætbeboede områder med mange skoler og daginstitutioner.  Dette kan bl.a. omfatte samarbejde om indkøb og opsætning af flere målere på udvalgte steder.
2. De vigtigste årsager og konsekvenser af problemerne med luftkvaliteten i [adresse] belyses. Herunder belyses det hvordan den enkelte borger i overensstemmelse med FNs verdensmål 4,7 og 11,6 og 17,17 og bedst kan bidrage til at forbedre luftkvaliteten.
3. Der udarbejdes en plan for hvordan man via den kommunale tilsynsforpligtelse og øvrige miljøtilsyn, kommunale forskrifter, oplysningsarbejde samt evt andre kanaler kan mindske partikelforureningen fra private brændeovne i [adresse].
4. Det undersøges og vurderes, hvilke konkrete, virksomme tiltag, der kan igangsættes for at nedbringe partikelforureningen og skærpe opmærksomheden i [adresse]. Omkostningerne og den forventede virkning af tiltagene belyses herunder.

Venlig hilsen

Zehnia Bertelsen og Silas Koch

### Sagens forløb

15-05-2019 [adresse]Sagens behandling blev udsat i byrådets møde den 15. maj 2019.
 28-05-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. maj 2019.
 12-08-2019 Teknisk Udvalg

Rebecca Petersen, Malene Mathiesen, Jan Madsen og Klara Rasmussen anbefaler, at muligheden for at tilvejebringe en forskrift om brugen af brændeovne undersøges nærmere og, at resultaterne af pilotprojektet om opsætning af yderligere måleudstyr tilmåling af luftforurening afventes.

Hjalte Olesen kunne tilslutte sig anbefalingen oven for med bemærkning om, at det anbefales, at man går mere i bund med at arbejde med, hvordan vi kan påvirke lovgivningen i forhold til at forbyde brugen af brændeovne i bestemte områder.

Pia Frederiksen og Clara Kristoffersen kunne henholde sig til notat af 4. juli 2019 fra Magistratsafdelingen for Teknik og Miljø.